ประกาศกระทรวงยุติธรรมประกาศกระทรวงยุติธรรมเรื่องการให้คำแนะนำ ปรึกษา และดำเนินการในส่วนที่เกี่ยวข้องในทางคดีสำหรับผู้สูงอายุพ.ศ. ๒๕๕๖[๑] อาศัยอำนาจตามความในมาตรา ๑๑ (๙) ประกอบมาตรา ๑๑ วรรคสามแห่งพระราชบัญญัติผู้สูงอายุ พ.ศ. ๒๕๔๖ และประกาศสำนักนายกรัฐมนตรี เรื่องการกำหนดหน่วยงานผู้มีอำนาจหน้าที่รับผิดชอบดำเนินการเกี่ยวกับการคุ้มครองการส่งเสริม และการสนับสนุนผู้สูงอายุในด้านต่าง ๆ ตามพระราชบัญญัติผู้สูงอายุพ.ศ. ๒๕๔๖ พ.ศ. ๒๕๕๓ ลงวันที่ ๑๕ ธันวาคม พ.ศ. ๒๕๕๓ รัฐมนตรีว่าการกระทรวงยุติธรรมจึงออกประกาศไว้ดังต่อไปนี้ข้อ ๑ ให้ยกเลิกประกาศกระทรวงยุติธรรมเรื่อง การให้คำแนะนำ ปรึกษาและดำเนินการในส่วนที่เกี่ยวข้องในทางคดีสำหรับผู้สูงอายุ พ.ศ. ๒๕๔๘ ลงวันที่ ๑๖สิงหาคม พ.ศ. ๒๕๔๘ข้อ ๒ ประกาศนี้ให้ใช้บังคับตั้งแต่บัดนี้เป็นต้นไปข้อ ๓ ให้กรมคุ้มครองสิทธิและเสรีภาพเป็นหน่วยงานหลักในการดำเนินการให้บริการผู้สูงอายุด้วยความสะดวกรวดเร็วเป็นกรณีพิเศษดังนี้(๑)เผยแพร่และให้ความรู้เกี่ยวกับสิทธิและเสรีภาพตามที่กฎหมายกำหนดแก่ผู้สูงอายุ(๒) ให้คำแนะนำ ปรึกษาทางกฎหมายและอรรถคดี(๓) รับเรื่องร้องทุกข์และดำเนินการให้ความช่วยเหลือทางกฎหมายในส่วนที่เกี่ยวข้องกับผู้สูงอายุ(๔) สนับสนุนเงินหรือค่าใช้จ่ายอื่น ๆตามความจำเป็นในการดำเนินการให้ความช่วยเหลือเรื่องต่าง ๆตามระเบียบกระทรวงยุติธรรม ว่าด้วยกองทุนยุติธรรม พ.ศ. ๒๕๕๓ ดังนี้ก. สนับสนุนเงินหรือค่าใช้จ่ายในการวางเงินประกันการปล่อยตัวชั่วคราวข. สนับสนุนเงินหรือค่าใช้จ่ายในการจ้างทนายความว่าความในคดีอาญาคดีแพ่ง คดีปกครอง หรือการบังคับคดีค.สนับสนุนเงินหรือค่าใช้จ่ายในการชำระค่าธรรมเนียมขึ้นศาลและค่าธรรมเนียมอื่น ๆ ในคดีแพ่งและคดีปกครองง. สนับสนุนเงินหรือค่าใช้จ่ายในการดำเนินคดีเกี่ยวกับการพิสูจน์ค่าใช้จ่ายเกี่ยวกับค่าวัสดุ อุปกรณ์เครื่องมือที่ใช้ในการแสวงหาข้อเท็จจริงและหลักฐานรวมถึงค่าใช้จ่ายในการจัดเตรียมเอกสาร ค่าใช้จ่ายในการเดินเผชิญสืบของศาลค่าใช้จ่ายในการสอบแนวเขตรังวัดที่ดินหรือค่าใช้จ่ายเกี่ยวกับแผนที่ภาพถ่ายทางอากาศหรือทางดาวเทียม และการอ่าน แปลตีความ และวิเคราะห์ภาพถ่ายดังกล่าวจ. สนับสนุนเงินหรือค่าใช้จ่ายอื่นของผู้ขอรับการสนับสนุน ได้แก่ค่าพาหนะเดินทาง ค่าที่พัก ค่าตอบแทนและค่าใช้จ่ายจำเป็นและเหมาะสมตามวัตถุประสงค์กองทุนฉ. สนับสนุนเงินหรือค่าใช้จ่ายอื่นเพื่อคุ้มครองช่วยเหลือให้ได้รับความปลอดภัยจากการก่ออาชญากรรมหรือการป้องกันการถูกปองร้ายเพราะได้เข้าช่วยเหลือภารกิจของเจ้าหน้าที่รัฐหรือประชาชนช.สนับสนุนเงินหรือค่าใช้จ่ายอันเนื่องมาจากความเสียหายที่เกิดจากการกระทำความผิดทางอาญาการกระทำโดยมิชอบทางปกครอง หรือการกระทำละเมิดในลักษณะที่มีผลกระทบต่อประชาชนหรือกลุ่มบุคคลตั้งแต่สิบรายขึ้นไปหรือที่มีหรืออาจมีผลกระทบต่อความเชื่อมั่นในระบบกระบวนการยุติธรรมซ. สนับสนุนเงินหรือค่าใช้จ่ายอื่น ๆเพื่อให้บรรลุวัตถุประสงค์ของข้อ ๕ ตามระเบียบกระทรวงยุติธรรม ว่าด้วยกองทุนยุติธรรมพ.ศ. ๒๕๕๓(๔) ให้ความช่วยเหลือทางด้านการเงินตามพระราชบัญญัติค่าตอบแทนผู้เสียหายและค่าทดแทนและค่าใช้จ่ายแก่จำเลยในคดีอาญาพ.ศ. ๒๕๔๖(๕)ดำเนินการอื่นใดที่จำเป็นและเกี่ยวข้องเพื่อให้เป็นไปตามประกาศฉบับนี้ข้อ ๔ การขอรับบริการตามข้อ๓ ในเขตกรุงเทพมหานครและปริมณฑล ผู้สูงอายุสามารถติดต่อได้ที่สำนักงานช่วยเหลือทางการเงินแก่ผู้เสียหายและจำเลยในคดีอาญาคลินิกยุติธรรม กรมคุ้มครองสิทธิและเสรีภาพ หรือศูนย์บริการร่วมกระทรวงยุติธรรมสำหรับในจังหวัดอื่น ๆ นอกเหนือจากที่กล่าวในวรรคแรกผู้สูงอายุสามารถติดต่อขอรับบริการได้ที่สำนักงานยุติธรรมจังหวัดประกาศณ วันที่ ๒๙ พฤศจิกายน พ.ศ. ๒๕๕๖ชัยเกษมนิติสิริรัฐมนตรีว่าการกระทรวงยุติธรรมปริยานุช/ผู้จัดทำ๑๔ มกราคม ๒๕๕๗อุษมล/ผู้ตรวจ๑๓ กุมภาพันธ์๒๕๕๗[๑] ราชกิจจานุเบกษาเล่ม ๑๓๑/ตอนพิเศษ ๔ ง/หน้า ๗/๙ มกราคม ๒๕๕๗